নেওমি হ্যারিস

নেওমি মেলানি হ্যারিস, ওবিই (নাওমি হ্যারিস নামে পরিচিত, জন্ম: ৬ সেপ্টেম্বর, ১৯৭৬) হলেন একজন ইংরেজ অভিনেত্রী। তিনি একজন শিশু শিল্পী হিসেবে ১৯৮৭ সালে টেলিভিশন ধারাবাহিক সিমন অ্যান্ড দ্য উইচ দিয়ে তার অভিনয় জীবন শুরু করেন। তিনি পাইরেটস্‌ অফ দ্য ক্যারিবিয়ান চলচ্চিত্র ধারাবাহিকের দ্বিতীয় ও তৃতীয় পর্বে ভুডু উইচ টিয়া দালমা চরিত্রে অভিনয় করেন, এবং পরে টুয়েন্টি এইট ডেজ লেটার ও ম্যান্ডেলা: লং ওয়াক টু ফ্রিডম চলচ্চিত্রে অভিনয় করেন। তিনি জেমস বন্ড চলচ্চিত্র ধারাবাহিকে স্কাইফল ও স্পেক্টার চলচ্চিত্রে ইভ মানিপেনির ভূমিকায় অভিনয় করেন। ২০১৬ সালে তিনি সমালোচকদের প্রশংসিত মুনলাইট চলচ্চিত্র অভিনয় করেন এবং এই চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার, বাফটা পুরস্কার ও একাডেমি পুরস্কার এর মনোনয়ন লাভ করেন। ২০১৭ সালে তিনি ব্রিটিশ সাম্রাজ্যের ওবিই পদে নিয়োগ লাভ করেন। হ্যারিস ১৯৭৬ সালের ৬ সেপ্টেম্বর লন্ডনের ইজলিংটনে জন্মগ্রহণ করেন। তার শৈশব কাটে এই শহরেই। তার মা লিজেল কায়লা ছোটবেলায় জ্যামাইকা থেকে তার মা-বাবার সাথে লন্ডনে আসেন, এবং তার বাবা ত্রিনিদাদ ও টোবাগো থেকে লন্ডনে আসেন। ফলে তার পূর্বপুরুষ জ্যামাইকা ও ত্রিনিদাদ ও টোবাগোর উভয় দেশেরই। হ্যারিসে জন্মের পূর্বে তার বাবা মায়ের বিচ্ছেদ হয়ে যায় এবং তিনি তার মায়ের কাছে বড় হন। তার বাবার সাথে তার কোন যোগাযোগ নেই। তার মা পরে আবার বিয়ে করেন এবং তার দুইজন সৎ ভাই রয়েছে। তার মা ইস্টএন্ডার্স এ চিত্রনাট্যকার হিসেবে কাজ করতেন। হ্যারিস লন্ডনের সেন্ট মেরিলবোন স্কুল এ পড়াশুনা করেন। পরে তিনি উডহাউজ কলেজ এ পড়াশুনা করেন। তিনি ১৯৯৮ সালে পেমব্রোক কলেজ, ক্যামব্রিজ থেকে সমাজ ও রাষ্ট্র বিজ্ঞান বিষয়ে স্নাতক ডিগ্রী লাভ করেন। পাশাপাশি তিনি ব্রিস্টল ওল্ড ভিক থিয়েটার স্কুল এ অভিনয়ের উপর প্রশিক্ষণ গ্রহণ করেন। হ্যারিস নয় বছর বয়স থেকে টেলিভিশনে অভিনয় শুরু করেন। তার অভিনয়ের অভিষেক হয় ১৯৮৭ সালে সিমন অ্যান্ড দ্য উইচ টেলিভিশন ধারাবাহিক দিয়ে। পরে ১৯৯২-১৯৯৫ সালে তিনি বিজ্ঞান কল্পকাহিনী টেলিভিশন ধারাবাহিক দ্য টুমরো পিপল-এ অভিনয় করেন। ২০০০ সালে তিনি সাউথওয়ার্ক প্লেহাউজ এ দ্য উইচ অফ এডমন্টন এ সুজান চরিত্রে অভিনয় করেন। হ্যারিস অভিনীত প্রথম চলচ্চিত্র ক্রাস্ট ২০০১ সালে মুক্তি পায়। ২০০২ সালের নভেম্বরে তিনি ড্যানি বয়েল পরিচালিত পোস্ট-অ্যাপোকালিপ্টিক চলচ্চিত্র টুয়েন্টি ডেজ লেটার-এ অভিনয় করেন। একই বছরে জেডি স্মিথ পরিচালিত হোয়াইট টিথ-এ অভিনয় করেন। এরপর তিনি পাইরেটস অব দ্য ক্যারিবিয়ান: ডেড ম্যান’স চেস্ট ও পাইরেট্‌স অব দ্য ক্যারিবিয়ান: অ্যাট ওয়ার্ল্ডস এন্ড এবং মাইকেল মান পরিচালিত মিয়ামি ভাইস চলচ্চিত্রে অভিনয় করেন। হ্যারিস মাইকেল উইন্টারবটম পরিচালিত অ্যা কক অ্যান্ড বুল স্টোরি চলচ্চিত্রে কমিক চরিত্রে অভিনয় করেন। ২০০৯ সালের ডিসেম্বরে তিনি বিবিসির ঐতিহাসিক নাটক স্মল আইল্যান্ড-এ অভিনয় করেন। ২০১২ সালে তিনি জেমস বন্ড চলচ্চিত্র ধারাবাহিকের ২৩তম চলচ্চিত্র স্কাইফল-এ মিস মানিপেনি চরিত্রে অভিনয় করেন। তিনি প্রথম কৃষ্ণাঙ্গ মানিপেনি এবং তার চরিত্রের জন্য মানিপেনির প্রথম নাম "ইভ" যুক্ত করা হয়। পরের বছর নেলসন ম্যান্ডেলার আত্মজীবনী লং ওয়াক টু ফ্রিডম অবলম্বনে নির্মিত ম্যান্ডেলা: লং ওয়াক টু ফ্রিডম চলচ্চিত্রে উইনি ম্যান্ডেলার ভূমিকায় অভিনয় করেন। ২০১৫ সালে তিনি পুনরায় ইভ মানিপেনি চরিত্রে জেমস বন্ড চলচ্চিত্র ধারাবাহিকের ২৪তম চলচ্চিত্র স্পেক্টার-এ অভিনয় করেন। ২০১৬ সালে তিনি আউয়ার কাইন্ড অফ ট্রেইটর, মুনলাইট ও কোলাটেরাল বিউটি চলচ্চিত্র অভিনয় করেন। মুনলাইট চলচ্চিত্রে পলা চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার, বাফটা পুরস্কার ও একাডেমি পুরস্কার এর মনোনয়ন লাভ করেন। চাবি অর্ডার অব দ্য ব্রিটিশ এম্পায়ার, ২০১৭ "Naomie Harris- Biography"। Yahoo! Movies। সংগ্রহের তারিখ ৯ মার্চ ২০১৭। [স্থায়ীভাবে অকার্যকর সংযোগ] "নং. 61803"। দ্যা লন্ডন গেজেট (সম্পূরক) (ইংরেজি ভাষায়): N12। ৩১ ডিসেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Charlotte Philby (২৪ এপ্রিল ২০১০)। "My Secret Life: Naomie Harris, actress, 33"। The Independent। সংগ্রহের তারিখ ৯ মার্চ ২০১৭।  "Naomie Harris interview"। সংগ্রহের তারিখ ৯ মার্চ ২০১৭।  Lilia Diu, Nisha (২৫ অক্টোবর ২০১২)। "Naomie Harris interview for Skyfall: RIP the Bond girl"। The Daily Telegraph. London। সংগ্রহের তারিখ ৯ মার্চ ২০১৭।  "Naomie Harris Biography"। biography.com। ১৭ জুন ২০১৮ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৭।  "Naomie Harris Biography"। Starpulse.com। ৩ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৭।  "Witch of Edmonton"। সংগ্রহের তারিখ ৯ মার্চ ২০১৭।  "Tristram Shandy: A Cock and Bull Story"। slantmagazine.com। ৬ অক্টোবর ২০০৫। সংগ্রহের তারিখ ৯ মার্চ ২০১৭।  "Small Island: Naomie Harris plays Hortense"। BBC। ১৪ অক্টোবর ২০১২। সংগ্রহের তারিখ ৯ মার্চ ২০১৭।  Gilbert, Matthew (১৭ এপ্রিল ২০১০)। "'Small Island' weaves tale of hope and despair"। Boston Globe। সংগ্রহের তারিখ ৯ মার্চ ২০১৭।  Roy, Amit (৬ নভেম্বর ২০১১)। "Tittle tittle"। The Daily Telegraph। কোলকাতা, ভারত। সংগ্রহের তারিখ ৯ মার্চ ২০১৭।  Browne, Niall। "Idris Elba & Naomie Harris Take A 'Long Walk To Freedom'"। screenrant.com। সংগ্রহের তারিখ ৯ মার্চ ২০১৭।  "Spectre: James Bond 24 title is revealed"। The Daily Telegraph। সংগ্রহের তারিখ ৯ মার্চ ২০১৭।  "The 89th Academy Awards 2017"। Academy of Motion Picture Arts and Sciences। সংগ্রহের তারিখ ৯ মার্চ ২০১৭।  উইকিমিডিয়া কমন্সে নেওমি হ্যারিস সংক্রান্ত মিডিয়া রয়েছে। ইন্টারনেট মুভি ডেটাবেজে নাওমি হ্যারিস (ইংরেজি) টুইটারে নেওমি হ্যারিস ইন্সটাগ্রামে নেওমি হ্যারিস ফেসবুকে নেওমি হ্যারিস 2002 interview with The Guardian Unlimited 2016 interview with Tavis Smiley (PBS)